Newsgroup: it.cultura.classica
Titolo: la Sollecitudine pastorale dell'ufficio (*LUNGO!*)

Ciò segue è il testo latino del motu proprio del beato
Innocenzo XI. Ho necessità di averne, quanto prima, la versione italiana.
Chi mi può aiutare?
Grazie
lello
PS
Non è necessaria la traduzione iNtegrale. E' Sufficiente una sintesi
----------------------------------------------------------------------------
----
This latin text is taken from the Bullarum Romanum, 1679 A. D., p. 214.
----------------------------------------------------------------------------
----
Innocentius Papa XI
ad perpetuam rei memoriam
1. Sollicitudo pastoralis officii, quo catholicae Ecclesiae per universum
orbem diffusae regimini divina dispositione praesidemus, nos urget atque
impellit, ut religiosorum viroum Ordines ad omnipotentis Dei gloriam et
animarum salutem sapienti pietate ab hac sancta Sede institutos, magnisque
in Ecclesiam Dei meritis fulgentes, in sanctis ac primaevis eorum institutis
confovere et conservare, ac a noxiis, quae primigeniae religiositatis
spiritum atque rigorem extinguere et relaxare possent, tueri et praemunire,
felicibusque illorum in via mandatorum Domini progressibus consulere, quatum
nobis ex alto conceditur, studeamus.
Cum itaque (sicut accepimus) in pluribus capitulis generalibus Ordinis
fraturm Minorum sancti Francisci de Observantia nuncupatorum, et novissime
in Vallisoletano, quod anno MDCLXX celebratum fuit, unanimi omnium fraturm
vocalium consensu declaratum et protestatum fuerti, in nullo regulae
eorumdem fraturm Minorum praecepto eatenus cum fratribus Minorum de corpore
Observantiae, sive Observantes, sive Reformati, sive Observantes, sive
Reformati, sive Discalceati, sive Recollecti dicantur, dispensatum fuisse,
nec ipsum Obervantiae corpus ullam unquam admisisse vel admittere
dispensationem in regula, sed potius velle pro viribus, Domini favente
auxilio, illam pure observare iuxta Summorum Pontificum declarationes a
fratribus Obervantibus seu de Observantia in sui statutis generalibus
recapitualatis, pro cismontanis anno MDCLXII, et pro ultramontanis anno
MDCXXI, ac a Reformatis, Discalceatis et Recollectis in suis particularibus
constitutionibus repective admissas et receptas:
2. Nos, pro maiori huius protestationis frimitate, et ut in Ordine praefato
status et regula fratrum Minorum pure observetur, singulisque fratribus
praetextus eam transgrediendi praecludatur, eamdem protestationem et
declarationem supra expressam harum serie autoritate apostolica approbantes
et confirmantes, motu proprio ac ex certa scientia et matura deliberatione
nostris, deque apostolicae potestatis plenitudine, tenore praesentium
declaramus omnes et singulos fratres de corpore Observantiae dicti Ordinis
teneri in conscientia observare regulam fratrum Minorum sancti Francisci et
praecepta a felicis recordationis Nicolao III et Clemente V Romanis
Pontificibus praedecessoribus nostris exposita et numerata ad normam
constitutionum praedictarum respective, et signanter, praeter praecepta quae
non ita frequenter occurrunt et recitationem divini officii, teneri ad
ieiunia praecepta in regula, nisi excuset necessitas, ad incendum sine
calceamentis, hoc est absque aliquo quod pedem cooperiat, cuiuscumque illud
materiae sit, nisi adsit vera necessitas a prelato approbanda, ad non
equitandum, nisi infirmitas vel necessitas iudicio superiorum probata
excuset, ad vilitatem vestium iuxta praedictas constitutiones respective, ad
non utendum pluribus vestimentis quam illis quae regula praescribit, nempe
una tunica cum caputio et alia sine caputio, chorda et femoralibus; nam
aliud quodvis vestimenti genus ultra praedicta (excepto mantello ab initio
religionis licito), ut indusia, seu camisiae; sudariola, tunicellae, et
similia, sunt contra regulam, nisi adsit vera necessitas excusans a
praecepto per praelatum approbata; ad demum teneri ad capitale praeceptum
religionis fratrum Minorum de non recipiendis denariis per se vel per
interpositam personam, aliarum enim rerum necessarium possunt fratres
Minores de corpore Observantiae huiusmodi habere usum, licet non dominium,
denariorum, autem nec dominium nec usum; et proinde quaevis contractatio
pecuniae, seu denariorum, quae non sit pure naturalis, seu quae sit quovis
modo politica, cuiuscumque domini sint denarii seu pecunia, fratribus
Minoribus Observantibus seu de Observantia est omnino prohibita; ac
propterea omnes et singulas dispensationes, concessiones et consuetudines,
si quae contra praemissa in corpore Observantiae Ordinis praedicti
reperiantur, motu, scientia, deliberatione et potestatis plenitudine
paribus, earumdem tenore praesentium, revocamus, cassamus, iritamus et
annullamus, viribusque et effectu penitus et omnino revocamus, ac revocatas,
cassatas, irritas et nullas, viribusque et effectu penitus et omnino vacuas
esse et perpetuo fore decernimus et declaramus. Declarantes tamen pariter
quod per praemissa non prohibentur in dicto Ordine syndici apostolici, cum
eorum usus non sit dispensatio in regula, sed modus a Romanis Pontificibus
praedecessoribus nostris provisus pro puriori illius observatione, sive
eiusmodi syndici assumantur ad praescriptum constitutionem Nicolai III et
Clementis V praedecessorum praefatorum, sive secundum dispositionem
constitutionum recolendae memoriae memoriae Martini IV et Martini V ac Pauli
IV praedecessorum pariter nostrorum, prout illorum usus in singulis
familiis, congregationibus, reformationibus, aut provinciis Ordinis
praedicti respective fuerit receptus.
3. Ut autem in ingressu religionis uniusque de obligationibus sumere vult,
plene informetur, statuimus ut nullus recipiatur ad habitum regularem in
eodem Ordine, nisis prius plene informatus sit de praedictis praeceptis
regulae obligatibus in conscientia, et praevia hac notitia velit probationem
subire; nec quiquam admittatur ad professionem regularem, nisis prius
examinatus sit de intellectu regulae et praeceptorum eius iuxta praedicta,
et deinde immediate ante illam coram tota communitate fiat ei protestatio,
quod ad observantiam regulae cum omnibus eius praeceptis tunc enumerandis et
exprimendis obligetur in professione, eamque protestationem admittat, et sub
ea professionem faciat.
4. Quia vero efficacius praedicta observandi medium est exemplum praelatorum
sive superiorum, ideo statuimus pariter neminem eligi posse in praelatum
sive superiorem in Ordine praedicto, qui vitam communem observantiae non
sequatur, hoc est qui frequenter equitet, seu infirmitatem, qua ab
obligatione pedibus incedendi excusetur, habeat, qui indusiis seu camisiis
aut lineis utatur apud se vel in lecto, qui claceatus incedat, qui ieiunia
Ecclesiae et regulae non observet, qui aliquando visus sit contrectare
pecunias, nisis iam per trienium saltem emendatus sit, qui notabiliter
defectuosus sit in assistendo communitati chori, refectorii et aliis, prout
sibi in constitutionibus praescribitur. Porro electio illius, qui in omnibus
praemissis vitam communem non sequatur, irritanda sit a praelato sive
superiore generali, capta informatione extraiudiciali, pro sua conscientia,
sine strepitu iudicii, cum consilio tamen et assensu trium fraturm, qui
ministri provinciales vel saltem definitores provinciae sint vel fuerint;
ipsorum autem conscientias, ne aut ille expellatur qui vitam communem
sequatur, aut ille confirmetur qui eam non observet, oneramus.
5. Demum, ut omnis occasio transgrediendi praeceptum de non contrectandis
denariis seu pecuniis auferatur, omnibus et singulis dicti Ordinis praelatis
sive superioribus in virtute sanctae obedientiae, ac sub poena privationis
suorum officiorum, iniungimus ut nullo religioso eiusdem Ordinis permittant
administrationem fundorum, reddituum aut quarumcumque aliarum rerum et
bonorum mobilium vel immobilium, cuiuscumque domini illa sint, et signanter
ut nulli religiosorum Ordinis huiusmodi permittatur administratio bonorum
temporalium alicuius monasterii monialium sub quovis praetextu aut nomine,
nempe administratoris, syndici, factoris, coloni, superintendentis, villici,
aut alio quovis imaginabili.
6. Decernentes easdem praesentes litteras et in eis contenta quaecumque,
etiam eo quod superiores et fratres Ordinis praedicti, aliique quilibet,
cuiuscumque status, gradus, ordinis, praeeminentiae vel digitatis existant,
seu alias specifica et individua mentione et expressione digni, in
praemissis interesse habentes seu habere quomodolibet praetendentes, illis
non consenserint, seu ad ea vocati, citati et auditi, causaeque, propter
quas ipsae praesentes emanarint, sufficienter adductae, verificatae et
iustificatae non fuerint, aut ex alia qualibet, etiam quantumvis veridica,
legitima et privilegiata causa, colore, praetextu vel capite, etiam in
corpore iuris clause, etiam enormis, enormissimae et totalis laesionis,
nullo unquam tempore de subreptionis vel obreptionis aut nullitatis vitio,
seu intentionis nostrae aut interesse habentium consensus, aliove quolibet,
etiam quantumvis magno et substantiali ac incogitato et inexcogitabili
individuamque expressionem requirente defectu notari, impugnari, infringi,
retractari, modificari, redargui, in controverisiam vocari, aut ad terminos
iuris seu statuorum et constitutionum dicti Ordinis reduci, seu adversus
illas aperitionis oris, restitutionis in integrum, aliudve quodcumque iuris,
facti vel gratiae remedium intentari vel impetrari, aut impetrato, seu etiam
motu, scientia et potestatis plenitudine paribus concesso vel emanato,
quempiam in iudicio vel extra illud uti seu se iuvare ullo modo posse; sed
easdem praesentes litteras semper firmas validas et efficaces existere et
fore, suosque plenarios et integros effectus sortiri et obtinere, ac ab
illis, ad quos spectat et pro tempore quandocumque spectabit, in omnibus et
per omnia inviolabiliter et inconcusse observari et adimplere, sicque et non
aliter in praemissis censeri, atque ita per quoscumque iudices ordinarios et
delegatos, etiam causarum palatii apostolici auditores, ac S. R. E.
cardinales, etiam de latere legatos et Apostolicae Sedis nuncios, aliosve
quoslibet quacumque praeeminentia et potestate fungentes et functuros,
sublata eis et eorum cuilibet quavis aliter iudicandi et interpetandi
facultate et auctoriatate, iudicari et definiri debere, ac iritum et inane
si secus super his a quoquam, quavis auctoriate, scienter vel ignoranter
contigerit attentari.
7. Non obstantibus praemissis, ac, quatenus opus sit, nostra et cancellariae
apostolicae regula de iure quaesito non tollendo, aliisque apostolicis, ac
in universalibus, provincialibusque et synodalibus conciliis editis,
generalibus vel specialibus, constitutionibus et ordinationibus, necnon
dicti Ordinis, eiusque congregationun, reformationum, provinciarum et
conventuun quorumcumque, aliisve quibuslibet, etiam iuramento, confirmatione
apostolica, vel quavis firmitate alia roboratis, statutis, usibus, stylis et
consuetudinibus, etiam immemorabilibus, privelegiis quoque, indultis et
litteris apostolicis eidem Ordini, eiusque superioribus, fratribus et
personis quibusvis, sub quibuscumque verborum tenoribus et formis, ac cum
quibusvis etiam derogatoriarum derogatoriis, aliisve efficacioribus,
efficacissimis et insolitis clausulis, irritantibusque, aliisque decretis in
genere vel in specie, etiam motu, scientia et potestatis plenitudine
paribus, ac consistorialiter et alias quomodolibet in contrarium
praemissorum concessis ac quantiscumque vicibus confirmatis, approbatis et
innovatis; quibus omnibus et singulis, etiamsi pro illorum sufficienti
derogatione de illis eorumque totis tenoribus, specialis, specifica,
expressa et individua, ac de verbo ad verbum, non autem per clausulas
generales idem importantes, mentio seu quaevis alia expressio habenda aut
aliqua alia exquisita forma ad hoc servanda foret, illorum tenores
huiusmodi, formas, causas et occasiones praesentibus pro plene et
sufficienter expressis, exactissime servatis et specificatis respective
habentes, illis alias in suo robore premansuris, ad praemissorum effectum,
hac vice dumtaxat, specialiter et expresse derogamus et derogatum esse
volumus ceterisque contrariis quibuscumque.
8. Volumus autem ut earumdem praesentium litterarum transumptis, seu
exemplis, etiam impressis, manu alicuius notarii publici subscriptis, et
sigillo personae in ecclesiastica dignitate consitutae munitis, eadem
prorsus fides ubique locorum tam in iudicio quam extra illud habeatur, quae
haberetur ipsis praesentibus si forent exhibitae vel ostensae.
Datum Romae, apud S. Petrum, sub annulo Piscatoris, die xx novembris
MDCLXXIX, pontificatus nostri anno IV.
Sollicitudo pastoralis
----------------------------------------------------------------------------
----

 Innocenzo XI. Ho necessitą di averne, quanto prima, la versione italiana.
Qui la trovi in inglese. Ti aiuta?
http://www.intratext.com/y/ENG0675.HTM
P.
-- 
Sentiamo inoltre la necessita' di impedire che l'Italiano
diventi cubico massiccio impiombato da una compattezza opaca e cieca